Ungari innovatsiooni- ja tehnoloogiaministeeriumi teade vastavalt Euroopa Parlamendi ja nõukogu 30. mai 1994. aasta direktiivi 94/22/EÜ (süsivesinike geoloogilise luure, uurimise ja tootmise lubade andmis- ning kasutamistingimuste kohta) artikli 3 lõikele 2

Avalik pakkumiskutse kontsessiooni kohta süsivesinike geoloogilisteks uuringuteks ja tootmiseks kontsessiooni raames Csorna piirkonnas

(2019/C 183/12)

Ungari innovatsiooni- ja tehnoloogiaminister (edaspidi „hankija“ või „minister“), kelle vastutusalasse kuulub kaevandamine, esitab Ungari riigi nimel avaliku pakkumiskutse süsivesinike geoloogiliste uuringute ja tootmise pakkumuste tegemiseks kontsessioonilepingu raames, mis põhineb 2011. aasta aktil CXCVI riigivarade kohta (edaspidi „riigivaraseadus“), 1991. aasta aktil XVI kontsessioonide kohta (edaspidi „kontsessioonide seadus“) ja 1993. aasta aktil XLVIII kaevandamise kohta (edaspidi „kaevandamise seadus“), ja kooskõlas allpool esitatud tingimustega.

1. Minister avaldab pakkumiskutse, hindab pakkumusi ja sõlmib kontsessioonilepingu koostöös Ungari kaevandus- ja geoloogiaametiga (MBFSZ) ning vastavalt kontsessioonide seadusele ja kaevandamise seadusele. Tehnilistele kirjeldustele vastavaid pakkumusi hindab ministri kokku kutsutud hindamiskomitee.

Hindamiskomitee soovituse alusel teeb minister otsuse anda kontsessioon; selle otsuse alusel võib minister sõlmida edukaks osutunud pakkujaga kontsessioonide seaduse (1) 5. jao punkti 1 alusel kontsessioonilepingu.

Pakkumismenetluse keel on ungari keel.

2. Pakkumismenetlusest võivad osa võtta Ungari või välisriigi kodakondsusega füüsilised isikud ja riigivaraseaduses esitatud määratluse kohased läbipaistvad organisatsioonid, kes vastavad pakkumiskutses esitatud tingimustele. Lubatud on ka ühispakkumused. Kui kontsessiooniga seotud tegevuse kohta esitatakse ühispakkumus, peavad pakkujad määrama enda hulgast ühe esindaja, kuid eeldama seda, et kontsessioonilepingu täitmisel lasub neil solidaarvastutus. Pakkumismenetluse raames koheldakse Ungari ja välisriigi pakkujaid võrdselt.

Kontsessiooni raames tegutsemiseks peab kontsessioonilepingu allkirjastanud pakkuja (edaspidi „kontsessiooni omanik“) oma vahenditega 90 päeva jooksul pärast kontsessioonilepingu jõustumist asutama ettevõtja, kelle registreerimisjärgne asukoht on Ungaris (edaspidi „kontsessiooni omav ettevõtja“). Kontsessiooni omanikule peab ettevõtjaks registreerumise ja kogu tegutsemise ajal kuuluma aktsiate enamusosalus, enamik ärihuvidest ja hääleõigustest ning omanik peab vastutama selle eest, et kontsessiooni omav ettevõtja täidab kontsessioonilepingus sätestatud nõudeid. Kontsessiooni omav ettevõtja omab õigusi ja peab täitma kohustusi, mis on kaevandaja suhtes sätestatud kontsessioonilepingus.

3. Kontsessiooni kestus on 20 aastat kontsessioonilepingu jõustumisest. Esialgset kestust võib pikendada ühe korra ilma uue pakkumiskutseta maksimaalselt ajavahemikuks, mis moodustab poole kontsessiooni esialgsest kestusest, kui kontsessiooni omanik ja kontsessiooni omav ettevõtja on täitnud õigeaegselt kõik oma lepingulised kohustused.

4. Andmed piirkonna kohta, mida kontsessioon hõlmab

Piirkond, mida kontsessioon hõlmab, paikneb Győri–Mosoni–Soproni ja Veszprémi komitaadis tabelis esitatud omavalitsusüksustes.

Omavalitsusüksus Komitaat Omavalitsusüksus Komitaat Abda Győr–Moson–Sopron Marcaltő Veszprém Acsalag Győr–Moson–Sopron Markotabödöge Győr–Moson–Sopron Árpás Győr–Moson–Sopron Mérges Győr–Moson–Sopron Babót Győr–Moson–Sopron Mezőlak Veszprém Bágyogszovát Győr–Moson–Sopron Mihályi Győr–Moson–Sopron Barbacs Győr–Moson–Sopron Mórichida Győr–Moson–Sopron Beled Győr–Moson–Sopron Mosonszentmiklós Győr–Moson–Sopron Bezi Győr–Moson–Sopron Nagyacsád Veszprém Bodonhely Győr–Moson–Sopron Nagygyimót Veszprém Bogyoszló Győr–Moson–Sopron Nemesgörzsöny Veszprém Börcs Győr–Moson–Sopron Osli Győr–Moson–Sopron Bősárkány Győr–Moson–Sopron Öttevény Győr–Moson–Sopron Cakóháza Győr–Moson–Sopron Páli Győr–Moson–Sopron Csikvánd Győr–Moson–Sopron Pápa Veszprém Csorna Győr–Moson–Sopron Pásztori Győr–Moson–Sopron Dör Győr–Moson–Sopron Potyond Győr–Moson–Sopron Egyed Győr–Moson–Sopron Rábacsanak Győr–Moson–Sopron Enese Győr–Moson–Sopron Rábacsécsény Győr–Moson–Sopron Farád Győr–Moson–Sopron Rábapatona Győr–Moson–Sopron Fehértó Győr–Moson–Sopron Rábapordány Győr–Moson–Sopron Felpéc Győr–Moson–Sopron Rábaszentandrás Győr–Moson–Sopron Gecse Veszprém Rábaszentmihály Győr–Moson–Sopron Gyarmat Győr–Moson–Sopron Rábaszentmiklós Győr–Moson–Sopron Gyömöre Győr–Moson–Sopron Rábatamási Győr–Moson–Sopron Győr Győr–Moson–Sopron Rábcakapi Győr–Moson–Sopron Győrsövényház Győr–Moson–Sopron Sobor Győr–Moson–Sopron Győrszemere Győr–Moson–Sopron Sopronnémeti Győr–Moson–Sopron Ikrény Győr–Moson–Sopron Szany Győr–Moson–Sopron Jánossomorja Győr–Moson–Sopron Szárföld Győr–Moson–Sopron Jobaháza Győr–Moson–Sopron Szerecseny Győr–Moson–Sopron Kapuvár Győr–Moson–Sopron Szil Győr–Moson–Sopron Kisbabot Győr–Moson–Sopron Szilsárkány Győr–Moson–Sopron Kisfalud Győr–Moson–Sopron Takácsi Veszprém Kóny Győr–Moson–Sopron Tárnokréti Győr–Moson–Sopron Koroncó Győr–Moson–Sopron Tét Győr–Moson–Sopron Lébény Győr–Moson–Sopron Vadosfa Győr–Moson–Sopron Lovászpatona Veszprém Vaszar Veszprém Maglóca Győr–Moson–Sopron Veszkény Győr–Moson–Sopron Magyarkeresztúr Győr–Moson–Sopron Zsebeháza Győr–Moson–Sopron Malomsok Veszprém

Kontsessiooniga hõlmatud piirkonna katend on pinnakiht ja aluskivim 5 000 meetrit allpool Läänemere pinda.

Kontsessiooniga hõlmatud piirkond ei sisalda süsivesinike mineraalse tooraine kaevanduse rajamiseks puhtaks tehtud piirkondi.

Kontsessiooniga hõlmatud piirkonda tähistavaid nurgakoordinaate EOV-süsteemis (Ungari koordinaatide süsteem) ning andmeid süsivesinike mineraalse tooraine kaevanduse rajamiseks puhtaks tehtud piirkondade kohta, mis ei sisaldu kontsessiooniga hõlmatud piirkonnas, saab näha Ungari kaevandus- ja geoloogiaameti veebisaidil (www.mbfsz.gov.hu) klõpsates rippmenüüs „Koncesszió“ [„Kontsessioonid“]) ja innovatsiooni- ja tehnoloogiaministeeriumi veebisaidil (http://www.kormany.hu/hu/innovacios-es-technologiai-miniszterium).

Kontsessiooniga hõlmatud piirkonna pindala on 1 043 km2.

Kontsessiooniga hõlmatud piirkond ei sisalda kaevanduspiirkondi, mille katend paikneb kõrgemal kui kontsessiooniga hõlmatud piirkonna katend ja mille aluskivim on kontsessiooniga hõlmatud piirkonna aluskivimiga samal kõrgusel või ulatub sellest allapoole.

5. Kontsessiooni minimaalne netotasu on 291 000 000 (kakssada üheksakümmend üks miljonit) forintit, millele lisandub käibemaks, kuid pakkumismenetluse käigus võidakse seda summat suurendada. Kui tulemused on avaldatud, peab edukaks osutunud pakkuja maksma kontsessioonitasu selle summa ulatuses ning kontsessioonilepingus sätestatud viisil ja kuupäeval.

6. Kontsessiooni pakkumismenetluses osalemiseks tuleb maksta osalustasu netosummas 10 000 000 (kümme miljonit) forintit, millele lisandub käibemaks; see summa tuleb maksta pakkumisdokumentides kindlaksmääratud viisil. Osalustasu peab pakkumisdokumentides esitatud kontole laekuma pakkumuste esitamise tähtajale eelneval päeval kl 24.00-ks.

7. Lisaks osalemistasule peavad pakkujad selleks, et pakkumus kehtiks, maksma oma pakkumuse kinnituseks pakkumuse esitamise tähtajale eelneval päeval kella 24.00-ks 50 000 000 (viiekümne miljoni) forinti suuruse pakkumuse tagatise, millega tagatakse, et pakkumine on siduv. Kui pakkuja tühistab pakkumuse või kui edukaks osutunud pakkuja ei sõlmi lepingut või jätab lepingus sätestatud summas ja viisil kontsessioonitasu ettenähtud tähtajaks maksmata, siis jääb pakkumuse tagatiseks makstud summa hankijale. Pakkumuse tagatise summa tuleb maksta pakkumisdokumentides täpsustatud viisil.

8. Vastavalt ministri otsusele on traditsioonilise süsivesinike tootmise eest makstav kaevandusloa tasu määr kontsessioonilepingu alusel vähemalt 16 % kõnealuse loa maksumusest. Vastavalt kaevandamise seadusele on kõnealuse seaduse 20. jao punkti 3 alapunktides e ja i ning punktis 5 täpsustatud juhtudel oluline määr, mis on kehtestatud pakkumuste esitamise tähtajal kehtivas kaevandusloas. Pakkumismenetluse käigus võib kaevandusloa eest makstava tasu määra suurendada, pakkudes kaevandusloa tasule lisaks kindlaksmääratud miinimumsummat, tingimusel et sellest tulenevad kaevandusloa eest makstava tasu summad on kõigil eespool nimetatud juhtudel kontsessioonilepingus kindlaks määratud ja makstud kogu kontsessiooni kestuse aja eest.

9. Õiguslikud, finants-, tehnilised ja muud tingimused ja pakkumismenetlust käsitlev teave on esitatud pakkumisdokumentides.

10. Pakkumisdokumente saab Ungari kaevandus- ja geoloogiaameti klienditeenindusosakonnast (Columbus utca 17–23, 1145 Budapest, Ungari; telefon +36 13012900) tööpäevadel kella 8–14. Pakkumisdokumente väljastatakse hiljemalt pakkumse esitamise tähtajale eelneval päeval ja nende saamiseks tuleb esitada nõuetekohane tõend, et pakkumisdokumentide eest on makstud. Ungari kaevandus- ja geoloogiaamet väljastab ostjale sertifikaadi.

Pakkumisdokumente ostes peab ostja selleks, et temaga kontakti võetaks ja et talle teateid saadetaks, esitama kontsessiooni pakkuja identifitseerimisdokumendi, mille vormi saab alla laadida Ungari kaevandus- ja geoloogiaameti veebisaidil (www.mbfsz.gov.hu) klõpsates rippmenüüs „Koncesszió“ („Kontsessioonid“).

11. Pakkumisdokumentide hind on 100 000 (sada tuhat) forintit, millele lisandub käibemaks; see tuleb maksta ülekandega Ungari kaevandus- ja geoloogiaameti kontole 10032000-01417179-00000000. Ülekandele märgitakse kood CSCHDV ja pakkumisdokumentide ostja nimi. Pakkumisdokumentide eest ei saa maksta sularahas ning seda summat ei kompenseerita ei osaliselt ega tervikuna. Kui pakkumisdokumente ei saada kätte, kompenseeritakse pakkumisdokumentide ostuhind ostjale viie päeva jooksul alates pakkumuse esitamise tähtpäevast.

12. Pakkumusi võivad esitada üksnes isikud, kes on ostnud pakkumisdokumendid ning maksnud nii osalemistasu kui ka pakkumuse tagatise. Ühispakkumuse esitamise korral piisab sellest, kui pakkumisdokumendid ostab üks pakkujatest.

13. Pakkumused peavad olema ungari keeles ja need tuleb isiklikult kohale viia 25. septembril 2019 kell 10–12 Ungari kaevandus- ja geoloogiaameti klienditeenindusosakonda (aadress: Columbus utca 17–23, 1145 Budapest, Ungari), nagu on sätestatud pakkumisdokumentides.

14. Pakkumus on pakkuja jaoks siduv pakkumuse esitamisest alates ja jääb siduvaks kuni pakkumismenetluse lõppemiseni. Pakkujad ei saa välistada vastutust, mis kaasneb sellega, kui nad ei suuda pakkumust täita.

15. Minister jätab endale õiguse kuulutada kontsessioonide pakkumismenetlus ebaõnnestunuks. Kontsessioonide pakkumismenetluse ebaõnnestunuks kuulutamise tagajärjel ei tohi ministrile, ministri esindatavale Ungari riigile ega innovatsiooni- ja tehnoloogiaministeeriumile, kus minister töötab, kaebusi esitada.

16. Edukaks osutunud pakkujale antakse ainuõigus tegeleda kontsessiooniga hõlmatud piirkonnas süsivesinike geoloogiliste uuringute ja tootmisega nii kaua, kuni kontsessioon kehtib. Töid tohib läbi viia sel eesmärgil asutatud kontsessiooni omav ettevõtja. Kui otsus kaevanduse rajamise kohta on tehtud, siis kohaldatakse geoloogiliste uuringute tegemiseks antud kontsessiooniõigusi vaid alal, kus kaevandus asub.

17. Iga pakkuja võib esitada ainult ühe pakkumuse.

18. Kontsessioonide pakkumuste hindamistulemused esitatakse hiljemalt pakkumuste esitamise tähtajale järgneval 90. päeval.

19. Hankija tagab kõigile võrdsed tingimused ega kohalda mingeid eelistingimusi.

20. Pakkumuse hindamiskriteeriumid

I) Kontsessiooniga hõlmatud uuringute töökava sisu puhul hinnatakse seda, — milline on uuringute töökava kutsealane tase (töökava on üles ehitatud nii, et süsivesinike geoloogilised uuringud on hästi läbi mõeldud); — kui pikk on uuringuteks kavandatud aeg; — milliseid finantskohustusi uuringute töökava rakendamisel võeti; — kui ajakohased on kavandatud tehnilised lahendused; — millised on kavandatud keskkonnakaitsemeetmed ning meetmed, millega välditakse kontsessiooniga hõlmatud tööde käigus kahjude tekkimist, ja meetmed, kuidas vajaduse korral neid kahjusid vähendada; — kui kiiresti kavatsetakse tootmist alustada (seaduse kohaselt vähemalt viie aasta jooksul).

II) Hindamiskriteeriumid, et hinnata pakkuja suutlikkust täita kontsessioonilepingut: — pakkuja finantsolukord, vahendite olemasolu, mida on vaja selleks, et rahastada kontsessiooni raames tehtavaid töid, ning vahendite osakaal, mida kavandatakse rahastada omavahenditest; — pakkumiskutsele eelnenud kolme aasta jooksul süsivesinike kaevandamise valdkonnas tehtud tööde koguväärtus.

III) Kontsessioonilepinguga võetud finantskohustusi hinnatakse — summa põhjal, mille võrra kontsessioonitasuks pakutav summa ületab ministri sätestatud minimaalset kontsessioonitasu; — kindlaksmääratud lisasumma põhjal, mille võrra kaevandusloa eest pakutav summa ületab ministri sätestatud minimaalset kaevandusloa eest makstavat tasu.

Üksikasjalikud hindamiskriteeriumid ja õigusaktid, mis käsitlevad kontsessioonitöödeks lubade andmise menetlust ja seda, kuidas töid tuleb teha ja kuidas neid lõpetada, on esitatud pakkumisdokumentides.

21. Kontsessioonileping

Kontsessioonileping sõlmitakse 90 päeva jooksul pärast tulemuste teatavakstegemist. Minister võib seda tähtaega ühe korra pikendada maksimaalselt 60 päeva võrra.

Edukaks osutunud pakkujal on õigus tegeleda üksnes riigi kontrolli alla kuuluva majandustegevusega (süsivesinike geoloogilised uuringud ja tootmine piiratud alal), milleks on kontsessiooni raames antud luba, mis kehtib kontsessiooni kehtimise ajal ning mis vastab asjakohastele õigusaktidele ja kontsessioonilepingule.

Pakkumust esitades peavad pakkujad arvesse võtma kaevandamise seaduse 22/A jao punkti 13, milles on sätestatud, et süsivesinike puhul võib kaevandajale antav geoloogiliste uuringute õigus või luba hõlmata maksimaalselt 20 000 km2 geoloogiliste uuringute territooriumist. Geoloogiliste uuringute territooriumi määratlemisel tuleb arvesse võtta selle kaevandaja geoloogiliste uuringute territooriumi, kellel tsiviilseadustiku 2013. aasta V akti tähenduses on kontroll selle kaevandaja üle, kes soovib saada geoloogiliste uuringute õigust või luba. Ühispakkumuste korral peavad kõik pakkujad individuaalselt sellele nõudele vastama.

Pakkumisdokumentidele on lisatud kontsessioonilepingu projekt.

22. Pakkumismenetlust käsitlevat teavet saab taotleda kirjalikult üksnes ungari keeles pärast pakkumisdokumentide ostmist ja pakkumisdokumentides sätestatud viisil. Ungari kaevandus- ja geoloogiaamet vastab kõigile osalistele e-posti aadressil, mis on märgitud pakkumisdokumentide ostmisel esitatud identifitseerimisdokumendis.

Budapest, märts 2019 Prof dr László PALKOVICS minister

(1) Kuupäeval, mil pakkumiskutse avaldatakse, on Ungari valitsuse 22. mai 2018. aasta dekreedi nr 94/2018 (valitsuse liikmete kohustuste ja volituste kohta) 116. jao punkti 3 ja 144. jao punkti 1 kohaselt valitsuse liige, kelle vastusalasse kuulub kaevandamine, innovatsiooni- ja tehnoloogiaminister, ja valitsuse liige, kelle vastutusalasse kuulub riigi omandis olevate varade haldamine, portfellita minister, kes vastutab riiklike varade haldamise eest.